Albanias internasjonale flyplass ligger i nærheten av basen, og eksplosjonen førte til materielle skader både på flyplassen og på nærliggende bygninger i området. Flere flyginger inn og ut måtte innstilles som følge av ulykken. Hus og bygninger som var over 500 meter unna eksplosjonene ble ødelagt. I landsbyen Gerdec, like ved militærbasen, ble mange hustak blåst av, og enkelte hus er redusert ned til bare grunnmuren. Så mange som 300 hus ble fullstendig ødelagt.